text: نئی دہلی،08نومبر 2018وزیر اعظم جناب نریندر مودی 12نومبر2018ء کو وارانسی میں دریائے گنگا پر نو تعمیر ملٹی ماڈل ٹرمنل کو قوم کے نام وقف کریں گے۔ یہ ٹرمنل دریائے گنگا پر بنائے جارہے تین ملٹی ماڈل ٹرمنلز اور 2انٹر ماڈل ٹرمنلز میں سے ایک ہے۔ یہ ملٹی ماڈل ٹرمنلز حکومت کے جل مارگ وکاس پروجیکٹ کا ایک حصہ ہیں جس کا مقصد 1500 سے 2000 ٹن وزنی بڑے جہازوں کے لیے دریائے گنگا پر وارانسی اور ہلدیا کے درمیان توسیعی راستہ یا گزرگاہ تشکیل دینا ہے ، تاکہ اس توسیعی گزرگاہ میں محفوظ جہاز رانی کے لیے ضروری 3-2 میٹر کا خشک راستہ مینٹین کیاجائے اور دیگر سہولتیں فراہم کرائی جائیں ۔اس کا مقصد اندرون ملک آبی راستوں کو بڑھاوا دینا ہے تاکہ سستے اور زیادہ ماحول دوست ٹرانسپورٹ، خصوصی طورپر کارگو کے نقل وحمل کو فروغ حاصل ہو۔ اندرون ملک آبی گزرگاہ اتھارٹی آف انڈیا(آئی ڈبلیو اے آئی) اس پروجیکٹ کے نفاذ کے لیے ذمہ دار ہے۔